### Beslutninger:

Ebbe Ravn med bemærkning, at byrådet i sit møde den 17. august 2022 har vedtaget Magistratens foranstående indstilling af 8. august 2022. Dermed afvises forslaget fra Nye Borgerliges byrådsgruppe.

Nye Borgerliges og Dansk Folkepartis byrådsgrupper henholdt sig til det oprindelige forslag.

###

Beslutningsforslag fra NB

I Nye Borgerlige ønsker vi fælles regler for alle selskaber ejet af [adresse]. Derfor forslår vi at:

1. [adresse] bestyrelse skal høre under de samme regler, som Aarhus Vand A/S og Kredsløb A/S.

2. Bestyrelsen i [adresse] opfordres til at starte en proces, for at finde en professionel formand med relevante kompetencer.

3. Ingen byrådsmedlemmer inkl. borgmester skal besætte næst- eller formandsposter i bestyrelser fremover.

Motivering:

I forrige byrådsperiode besluttede byrådet en ny politik for byrådsmedlemmer i bestyrelser, udpeget af [adresse]. Dette med afsæt i Politikken for aktivt ejerskab og Opgaveudvalgets anbefalinger, om at styrke kompetencerne i bestyrelserne.

Formålet var at bringe de rigtige kompetencer ind i bestyrelserne. Bestyrelserne skal være professionelle og ledet af professionelle. Samme byråd besluttede også at borgmesteren ikke længere skulle være ”født” formand i havnebestyrelsen.

Grundet en juridisk formulering blev [adresse], ikke omfattet af de samme regler som for eksempel Aarhus Vand A/S og Kredsløb A/S (Tidligere AffaldVarme Aarhus Holding A/S). [adresse] er en kommunal selvstyre havn og faldt derfor ikke ind under formuleringen: Helt eller delvist ejet af [adresse].

Dette selvom hensigten kun kan have været, at der skulle være fælles regler for alle kommunens selskaber. Derfor fremsættes dette beslutningsforslag, om at alle selskaber under [adresse], skal være professionelle og høre under de samme regler som Aarhus Vand A/S og Kredsløb A/S.

Tim Mogensen – Politisk leder

På vegne af Nye Borgerlige

INDSTILLING FRA BORGMESTERENS AFDELING

Svar på forslag fra NB om at [adresse] sidestilles med andre kommunale selskaber

### Resume

Nye Borgerlige (NB) har fremsat et forslag om, at [adresse] sidestilles med andre kommunale selskaber. Forslaget indeholder flere led.

Indstillingen relaterer sig overordnet til Politikken for byrådsmedlemmer i selskabsbestyrelser, der blev vedtaget i byrådet den 15. september 2021, og til den generelle bestyrelsessammensætning i [adresse] selskaber mv.

Politikken fra efteråret 2021 omfatter ikke de fælleskommunale selskaber og [adresse], der er anderledes i deres opbygning og omfattet af en anden regulering.

Byrådet vedtog i forbindelse med politikken i efteråret 2021, at der skal foretages en revision af Politikken for et Aktivt ejerskab fra 2016, hvilket også vil omfatte en evaluering af fordelingen i - og sammensætningen af bestyrelserne, inden for en periode på 2 år regnet fra efteråret 2021.

Da det er vedtaget, at der skal foretages en evaluering af kommunens politik for et aktivt ejerskab samt fordelingen og sammensætningen af bestyrelserne, indstilles det, at beslutningsforslaget afvises. I stedet fastholdes den evaluering af bestyrelsessammensætning og opdatering af Politikken om et aktivt ejerskab efter den tidsplan, som er vedtaget af byrådet den 15. september 2021.

Baggrunden for dette er, at revideringen af Politikken for et aktivt ejerskab bl.a. skal tage afsæt i erfaringerne med bestyrelsessammensætningen i indeværende periode samt, at evt. ændringer i bestyrelsessammensætningen forventes at finde sted fra næste valgperiode.

### Beslutningspunkter

Det indstilles:

At 1) beslutningsforslaget afvises med henvisning til den kommende evaluering af bestyrelsessammensætning og revidering af Politikken for et aktivt ejerskab, som følger tidsplanen vedtaget af byrådet den 15. september 2021.

At 2) den kommende evaluering af bestyrelsessammensætningen også skal omfatte bestyrelsessammensætningen i [adresse].

### Sagsforløb:

Udvalg: [adresse]

Dato: 27-04-2022

Bent Karlsen:

Sagens behandling blev udsat i byrådets møde den 27. april 2022.

Udvalg: [adresse]

Dato: 11-05-2022

Bent Karlsen:

Fremsendes til Borgmesterens Afdeling med henblik på udarbejdelse af en indstilling, jf. byrådets vedtagelse i mødet den 11. maj 2022 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 08-08-2022

Bent Karlsen: 3

Fremsendes til [adresse] med bemærkning, at Magistraten i mødet den 8. august 2022 anbefaler, at byrådet tiltræder Borgmesterens Afdelings indstilling af 2. august 2022.

Tim Mogensen henholder sig til det oprindelige forslag.

Natasha Frederiksen var forhindret i at deltage i sagens behandling.